open-index/open-wikipedia-markdown huggingface dataset:
Παλαιόκαστρο Εύβοιας

To **Παλαιόκαστρο** είναι παραθαλάσσιος παραθεριστικός οικισμός στη βόρεια Εύβοια και την Περιφερειακή Ενότητα Εύβοιας.

## Γεωγραφικά - ιστορικά στοιχεία
Το Παλαιόκαστρο βρίσκεται στα παράλια του όρμου Γουβών και το θαλάσσιο πέρασμα Εύβοιας - Μαγνησίας με υψόμετρο 3 μέτρα. Απέχει 35 χλμ. ΒΑ. από την Αιδηψό, 17 χλμ. ΝΔ. από την Ιστιαία (έδρα δήμου) και περίπου 3 χλμ. ΒΑ. από τις Γούβες. Στον ομώνυμο λόφο κοντά στο ακρωτήριο Αρτεμίσιο και στον γειτονικό οικισμό Καστρί, "σώζονται λίγα λείψανα τοίχων, ενώ η κεραμική προσδιορίζει την ανθρώπινη παρουσία εκεί από την πρωτοελλαδική (2800-2000 π.Χ.) μέχρι και τη ρωμαϊκή περίοδο" και η περιοχή έχει κηρυχθεί αρχαιολογικός χώρος. Ως ξεχωριστός οικισμός αναφέρεται για πρώτη φορά το 1991 να απογράφεται στην κοινότητα Γουβών. Σύμφωνα με το σχέδιο Καλλικράτης μαζί με τις Γούβες και το Καστρί αποτελούν την τοπική κοινότητα Γουβών που υπάγεται στη Δημοτική Ενότητα Αρτεμισίου του Δήμου Ιστιαίας-Αιδηψού και σύμφωνα με την απογραφή 2011 έχει 28 κατοίκους.

## Παραπομπές


Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Στίχος του Ξίφους

Ο **Στίχος του Ξίφους** (αραβικά: آية السيف, āyat as-sayf) είναι ο πέμπτος στίχος της ένατης σούρα (ή Σούρα ελ-Τέβμπε) του Κορανίου (επίσης γραμμένη ως 9:5). Είναι κορανικός στίχος τον οποίο επικαλούνται ευρέως οι επικριτές του Ισλάμ για να προτείνουν ότι η ισλαμική πίστη προάγει τη βία (κατά των ειδωλολατρών), απομονώνοντας το τμήμα του στίχου «πολεμήστε και σκοτώστε τους ειδωλολάτρες οπουδήποτε κι αν τους βρείτε».

## Παραπομπές


Κατηγορία:Θρησκεία και βία
Κατηγορία:Ισλαμισμός
Σύλβια Αποστολίδου-Ιωαννίδου

Η **Σύλβια Αποστολίδου**, και μετέπειτα **Αποστολίδου-Ιωαννίδου** (1924-2021), ήταν Ελληνίδα που έλαβε μέρος στην εθνική αντίσταση κατά την Κατοχή.

Γεννήθηκε στην Αθήνα και φοίτησε στο Αρσάκειο. Το 1942 συνδέθηκε με τη βρετανική μονάδα σαμποτέρ Force 133, όπου έδρασε με το ψευδώνυμο «Πατ». Συμμετείχε σε αποστολές διάσωσης Βρετανών στρατιωτικών, μεταφορά και απόκρυψη οπλισμού κ.ά. Οι γερμανικές δυνάμεις κατοχής επιδίωξαν να την συλλάβουν ως κατάσκοπο. Ο αστυνομικός διευθυντής Αθηνών Άγγελος Έβερτ την ενημέρωσε, αλλά δεν πρόλαβε να διαφύγει και συνελήφθη στην Αθήνα στις 14 Ιουνίου 1944. Καταδικάστηκε σε θάνατο μαζί με τη Λέλα Καραγιάννη, αλλά διέφυγε την εκτέλεση χάρη στην παρέμβαση ενός Αυστριακού ανακριτή.

Μετά την απελευθέρωση καταδιώχθηκε από τον ΕΛΑΣ έφυγε στο Κάιρο όπου εκεί γνώρισε και  παντρεύτηκε το 1950, τον Παύλο Ιωαννίδη, αντιστασιακό και πιλότο της RAF. Παρασημοφορήθηκε από τον βασιλέα της Βρετανίας Γεώργιο ΣΤ’ αλλά επέστρεψε το παράσημο το 1956 στη βασίλισσα Ελισάβετ λόγω του απαγχονισμού των Κυπρίων αγωνιστών Καραολή και Δημητρίου.

Συνδέθηκε πολιτικά με την ΕΡΕ και τη Νέα Δημοκρατία. Παρασημοφορήθηκε το 2008 με τον Χρυσό Σταυρό του Τάγματος της Τιμής.

Απεβίωσε στις 20 Σεπτεμβρίου 2021.

## Παραπομπές


Αποστολιδου
Μ.Γ.Σ. Εθνικός Σοχού

Ο **Μορφωτικός Γυμναστικός Σύλλογος Σοχού «ο Εθνικός»** είναι ποδοσφαιρικός σύλλογος με έδρα τον Σοχό Θεσσαλονίκης και ιδρύθηκε το 1957. Έχει 5 παρουσίες στην Δ΄ Εθνική και 2 στην Γ΄ Εθνική την περίοδο 2020-2022. Έδρα του είναι το Δημοτικό Γήπεδο Σοχού.

## Ιστορικό
Ο Εθνικός Σοχού ιδρύθηκε το 1957 από τη συγχώνευση 2 τότε ανεπίσημων σωματείων του Σοχού, του Κεραυνού και του Ηρακλή. Κατά το διάστημα 1960-1964 ο σύλλογος είχε πάψει κάθε του δραστηριότητα, και επαναδραστηριοποίηθηκε το καλοκαίρι του 1964. Το 1969 αναγνωρίστηκε επίσημα από την Ε.Π.Ο. με Αριθμό Μητρώου ΕΠΟ 1365 και δήλωσε συμμετοχή στα πρωταθλήματα της Ε.Π.Σ. Μακεδονίας, ξεκινώντας από τη Γ΄ Κατηγορία. Για 36 χρόνια, από το 1969 που εντάχθηκε επίσημα στα πρωταθλήματα έως και το 2005, αγωνίστηκε στα πρωταθλήματα της Β΄ και Γ΄ Κατηγορίας (σήμερα Α΄ και Β΄ Κατηγορία αντίστοιχα) της Ε.Π.Σ. Μακεδονίας.

Τη σεζόν 2005-06 αγωνίστηκε για πρώτη φορά στο πρωτάθλημα της Α1 Κατηγορίας και τη σεζόν 2006-07 κέρδισε την άνοδο στην Δ΄ Εθνική κατηγορία. Στο πρωτάθλημα της Δ΄ Εθνικής αγωνίστηκε για 5 χρονιές, από τη σεζόν 2007-08 έως και τη σεζόν 2011-12, με σημαντικότερη τη σεζόν 2010-11, όποτε και κατέλαβε την 3η θέση της βαθμολογίας. Επίσης, τη σεζόν 2008-09 έφτασε έως τον τελικό του Κυπέλλου Ε.Π.Σ. Μακεδονίας με αντίπαλο τον Π.Α.Ο. Διοικητηρίου, από τον οποίο και ηττήθηκε με 2-1. Τη σεζόν 2012-13 αγωνίστηκε στην Α1 και από τη σεζόν 2013-14 αγωνίστηκε στην Α΄ Κατηγορία, ύστερα από 8 χρόνια, από την οποία τη σεζόν 2014-15 υποβιβάστηκε στην Β΄ Κατηγορία. Στην Β΄ Κατηγορία αγωνίστηκε για 2 χρονιές, όποτε και τη σεζόν 2016-17 κέρδισε την άνοδο στην Α΄ Κατηγορία, ενώ τη σεζόν 2017-18 κέρδισε την επάνοδο στην Α1 Κατηγορία. Τη σεζόν 2019-20 κέρδισε την άνοδο στην Γ΄ Εθνική και την επιστροφή στα εθνικά πρωταθλήματα, στην οποία αγωνίζεται από τη σεζόν 2020-21. Την επόμενη χρονιά αν και παρέμεινε στην κατηγορία ο Εθνικός, τελικά δεν κατόρθωσε να δηλώσει συμμετοχή για τρίτη συνεχόμενη χρονιά στην Γ' Εθνική, λόγω διοικητικών προβλημάτων Την σεζόν 2023-24 ο Εθνικός αγωνίστηκε στην Α΄ κατηγορία της Ε.Π.Σ. Μακεδονίας λόγω τιμωρίας από την ΕΠΟ για την μη συμμετοχή του σωματείου στην Γ΄ Εθνική την σεζόν 2022-23. Εκείνη την σεζόν κατέκτησε το πρωτάθλημα και πανηγύρισε την άνοδο στην Α1 κατηγορία.

## Παραπομπές


Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1957
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1957
Μαρούβιο το περιπλανώμενο

μικρογραφία|Μαρούβιο το περιπλανώμενο (''Marrubium peregrinum''), Επταπύργιο, Θεσσαλονίκη, 18-09-2021
To **Μαρούβιο το περιπλανώμενο** (*Marrubium peregrinum*), με κοινό όνομα σάρωμα ή σκυλόχορτο, ανήκει στην οικογένεια Χειλανθή (Lamiaceae), που χαρακτηρίζεται από τα δίχειλα άνθη, καθώς και από το γεγονός ότι τα περισσότερα είδη είναι πλούσια σε αιθέρια έλαια και για αυτό χρησιμοποιούνται ως φαρμακευτικά, αρωματικά, αρτυματικά κλπ. Αποτελεί είδος της κεντρικής και ανατολικής Ευρώπης και της δυτικής Ασίας που κατανέμεται σχεδόν σ’ όλη την Ελλάδα, λείπει μόνο στην Κρήτη, στις Κυκλάδες και τα νησιά του Ιονίου. Οι βλαστοί του είναι πολύ διακλαδισμένοι και τα φύλλα λογχοειδή ή προμήκη. Ο κάλυκας με πέντε ισομήκεις λογχοειδείς και μυτερούς οδόντες. Άνθη λευκά διατεταγμένα σε αραιανθείς (άνθη λιγότερα από 10) σπόνδυλους. Ανθίζει τον Ιούλιο με Σεπτέμβριο.

## Πηγές
Φυτολογία 2006, Εκδοτική Αθηνών.

Lafranchis T. & Sfikas G. 2001, Flowers of Greece (Vol. II).

Pignatti S. 1982, Flora d’ Italia (Vol. IΙ).

Strid A. 1980, Φυτά του Ολύμπου.

Tutin et al. 2005, Flora Europaea Vol 3, Cambridge University Press

## Εξωτερικοί σύνδεσμοι

## Παραπομπές


Κατηγορία:Ελληνική χλωρίδα
Καστρί Αρτεμισίου Εύβοιας

To **Καστρί** Αρτεμισίου ή Γουβών είναι πεδινό χωριό στη βόρεια Εύβοια και την Περιφερειακή Ενότητα Εύβοιας.

## Γεωγραφικά - ιστορικά στοιχεία
Το Καστρί βρίσκεται νοτιοδυτικά από το ακρωτήριο Αρτεμίσιο σε υψόμετρο 94 μέτρα με θέα προς το Αιγαίο Πέλαγος, και τις ανατολικές ακτές του Πηλίου. Απέχει 34 χλμ. ΒΑ. από την Αιδηψό, 16 χλμ. ΒΔ. από την Ιστιαία (έδρα δήμου) και μόλις 2 χλμ. ΒΑ. από τις Γούβες. Στον λόφο "Παλιόκαστρο" και κοντά στον ομώνυμο οικισμό *"σώζονται λίγα λείψανα τοίχων, ενώ η κεραμική προσδιορίζει την ανθρώπινη παρουσία εκεί από την πρωτοελλαδική (2800-2000 π.Χ.) μέχρι και τη ρωμαϊκή περίοδο"* ενώ η περιοχή έχει κηρυχθεί αρχαιολογικός χώρος. Στο θαλάσσιο χώρο ανοιχτά του Καστρί διεξήχθη (παράλληλα με τη μάχη των Θερμοπυλών) η ναυμαχία του Αρτεμισίου το 480 π.Χ. κατά τη δεύτερη περσική εισβολή. 

Βόρεια του χωριού και στον όρμο των Γουβών είναι η ομώνυμη παραλία που αποτελεί τουριστικό προορισμό της περιοχής όπου υπάρχουν μικρά ξενοδοχεία και ενοικιαζόμενα δωμάτια. Αξιοθέατο θεωρείται το εκκλησάκι Γενέθλιο της Θεοτόκου, στην τοποθεσία "Περιβόλι" το οποίο χρονολογείται από τα χρόνια του Βυζαντίου(1235 μ.Χ.), ανακαινίστηκε το 1868 θεωρείται σαν ένα από τα παλαιοτέρα στη Βόρεια Εύβοια.

Ως οικισμός αναφέρεται επίσημα, μετά την επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Αρτεμισίων. Σύμφωνα με το σχέδιο Καλλικράτης μαζί με τις Γούβες και το Παλαιόκαστρο αποτελούν την τοπική κοινότητα Γουβών που υπάγεται στη Δημοτική Ενότητα Αρτεμισίου του Δήμου Ιστιαίας-Αιδηψού και σύμφωνα με την απογραφή 2011 έχει 41 κατοίκους.

## Σημείωση
Στην νότια Εύβοια και το Δήμο Καρύστου υπάρχει ο συνώνυμος οικισμός Καστρί.

## Παραπομπές


Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Χέδερα ή έλιξ

μικρογραφία|Χέδερα ή έλιξ (''Hedera helix''), (κισσός) Επταπύργιο, Θεσσαλονίκη, 18-09-2021
Το είδος **Χέδερα ή έλιξ** (*Hedera helix*) με κοινή ονομασία κισσός, ανήκει στη οικογένεια Αραλιίδες (Araliaceae) και αποτελεί το μόνο αυτοφυές είδος της οικογένειας στην Ελλάδα. Κατανέμεται σχεδόν σ’ όλη την Ευρώπη και επεκτείνεται δια της Ανατολίας μέχρι το Β. Ιράν. Αναρριχάται πάνω σε δένδρα και βράχους με τη βοήθεια εναέριων προσαρτηρίων ριζών ή έρπει σε δασικά εδάφη σχηματίζοντας χαλαρούς τάπητες. Ο κισσός παρουσιάζει το φαινόμενο της ετεροφυλλίας, έτσι έχουμε από τη μία φύλλα νεαρών κλάδων που έρπουν στο έδαφος και στο κάτω μέρος των κορμών των δένδρων που εμφανίζονται τρίλοβα έως πεντάλοβα και από την άλλη φύλλα ανθοφόρων κλάδων στα ψηλότερα μέρη του κορμού, εκεί που τα βλέπει ο ήλιος, ωοειδή έως ρομβικά. Τα άνθη είναι πενταμερή, κιτρινοπράσινα και εμφανίζονται το φθινόπωρο (Σεπτέμβριο-Νοέμβριο). Ο καρπός είναι σφαιρική ράγα, μαύρου χρώματος.

## Πηγές
* Φυτολογία 2006, Εκδοτική Αθηνών.
* Lafranchis T. & Sfikas G. 2001, Flowers of Greece (Vol. I).
* Strid A. 1980, Φυτά του Ολύμπου.
* Tutin et al. 2005, Flora Europaea Vol 2, Cambridge University Press

## Εξωτερικοί σύνδεσμοι

*https://www.greekflora.gr/el/flowers/3494/Hedera-helix-subsp-helix
*http://portal.cybertaxonomy.org/flora-greece/cdm_dataportal/taxon/dad7d375-2288-4230-9798-91011653ce80
*https://euromed.luomus.fi/euromed_map.php?taxon=519534&size=medium

Κατηγορία:Ελληνική χλωρίδα
Μπίλι Κάνινγχαμ

Ο **Ουίλιαμ Τζον «Μπίλι»  Κάνινγχαμ** (*William John "Billy" Cunningham*, γεννήθηκε στις 3 Ιουνίου 1943) είναι Αμερικανός πρώην επαγγελματίας καλαθοσφαιριστής και προπονητής. Πέρασε συνολικά 17 σεζόν με τους Φιλαδέλφεια 76ερς  (εννέα ως παίκτης, οκτώ ως προπονητής) και ήταν βασικό μέλος της ομάδας που στέφθηκε πρωταθλήτρια το 1967 και προπονητής εκείνης που είχε ανάλογη επιτυχία το 1983. Ως παίκτης έκλεισε την καριέρα του μέσο όρο 20,8 πόντους και 10,1 ριμπάουντ. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

## Τίτλοι και διακρίσεις

**Παίκτης**
* Πρωτάθλημα NBA (1967)
* 4 × NBA All-Star (1969 – 1972)
* 3 × Πρώτη ομάδα All-NBA (1969 – 1971)
* Δεύτερη ομάδα All-NBA (1972)
* NBA Καλύτερη ομάδα ρούκι (1966)
* MVP ABA (1973)
* Πρώτη ομάδα All-ABA (1973)
* ABA All-Star (1973)
* Επετειακή ομάδα των 50 χρόνων του ΝΒΑ  
* Επετειακή ομάδα των 75 χρόνων του ΝΒΑ 
* Η φανέλα με το Νο. 32  αποσύρθηκε από τους Σίξερς
* Πρώτη ομάδα All-American – USBWA (1964)
* Δεύτερη ομάδα All-American – NABC , UPI (1965)
* ACC Παίκτης της Χρονιάς (1965)
* 3 × Πρώτη ομάδα All-ACC (1963–1965)

**Προπονητής**
* Πρωτάθλημα NBA (1983)
* 4 × προπονητής του NBA All-Star Game (1978, 1980, 1981, 1983)

## Παραπομπές


## Εξωτερικοί σύνδεσμοι
 
* Αναλυτικά στατιστικά καριέρας 
 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές All-Star Game (NBA)
Κατηγορία:Αμερικανοί προπονητές καλαθοσφαίρισης
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Εισαχθέντες στο Naismith Memorial Basketball Hall of Fame
Λουκ ντε Γιονγκ

Ο **Λουκ ντε Γιονγκ** (ολλανδικά *Luuk de Jong*, γενν. 27 Αυγούστου 1990) είναι Ολλανδός επαγγελματίας ποδοσφαιριστής, ο οποίος αγωνίζεται ως επιθετικός για την Πόρτο.

## Σταδιοδρομία σε συλλόγους
Ο ντε Γιονγκ ξεκίνησε την επαγγελματική του σταδιοδρομία από την Ντε Χράαφσχαπ και το 2009 αποκτήθηκε από την Τβέντε, με την οποία κέρδισε ένα πρωτάθλημα και ένα κύπελλο. Το 2012 αποκτήθηκε από την Μπορούσια Μενχεγκλάντμπαχ για 15 εκατομμύρια ευρώ, την ακριβότερη μεταγραφή στην ιστορία του γερμανικού συλλόγου. Τον Ιανουάριο του 2014 δόθηκε δανεικός στη Νιούκαστλ και το 2014 επέστρεψε στην Ολλανδία, καθώς αποκτήθηκε από την ΠΣΦ Αϊντχόφεν για 5,5 εκατομμύρια ευρώ. Κέρδισε τρία πρωταθλήματα και τη σεζόν 2018-19 ήταν πρώτος σκόρερ με 28 γκολ. Το 2019 αποκτήθηκε από τη Σεβίλλη με την οποία κατέκτησε το Γιουρόπα Λιγκ, με τον ίδιο να σκοράρει δις στον τελικό. Τη χρονιά 2021-22 δόθηκε δανεικός στη Μπαρτσελόνα.

## Εθνική ομάδα
Ο ντε Γιονγκ πραγματοποίησε το ντεμπούτο με την Εθνική Ολλανδίας το 2011. Έχει περισσότερες από 35 συμμετοχές και έχει σκοράρει 8 γκολ. Ήταν μέλος της αποστολής της Ολλανδίας στο Ευρωπαϊκό Πρωτάθλημα του 2012 και στο Ευρωπαϊκό Πρωτάθλημα του 2020.

## Παραπομπές


## Εξωτερικοί σύνδεσμοι

*Στατιστικά Ολλανδίας Κ19 στο OnsOranje (ολλανδικά)
*Στατιστικά Ολλανδίας Κ21 στο OnsOranje (ολλανδικά)

Κατηγορία:Ολλανδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ντε Χράαφσχαπ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΦΚ Τβέντε
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ολλανδοί ποδοσφαιριστές στο εξωτερικό
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Πριμέρα Ντιβιζιόν
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Παγκοσμίου Κυπέλλου 2022
Άγιος Νικόλαος Ελληνικών Εύβοιας

Ο **Άγιος Νικόλαος** είναι παραθαλάσσιο χωριό του Δήμου Ιστιαίας-Αιδηψού στη βόρεια Εύβοια και την Περιφερειακή Ενότητα Εύβοιας.

## Γεωγραφικά στοιχεία
Ο Άγιος Νικόλαος βρίσκεται στα παράλια του Αιγαίου Πελάγους σε υψόμετρο 7 μέτρα. Απέχει 46 χλμ. ΒΑ. από την Αιδηψό, 28 χλμ. Α.-ΒΑ. από την Ιστιαία (έδρα δήμου) και περίπου 2 χλμ. ΒΑ. από τα Ελληνικά. Είναι παραθεριστικός προορισμός της περιοχής γνωστός για την ομώνυμη παραλία του, η ακτή της οποίας αλλά και ο βυθός της είναι αμμώδης  ενώ τα νερά δεν είναι ιδιαίτερα βαθιά. Χαρακτηριστικό της είναι το μικρό νησάκι με το εκκλησάκι του Αγίου Νικολάου σε ελάχιστη απόσταση από την ακτή στο οποίο μπορεί να φτάσει κάποιος κολυμπώντας. Υπάρχουν αρκετές ταβέρνες, καφετέριες καθώς και ενοικιαζόμενα δωμάτια.

Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην κοινότητα Ελληνικών. Σύμφωνα με το σχέδιο Καλλικράτης μαζί με τα Ελληνικά αποτελούν την τοπική κοινότητα Ελληνικών που υπάγεται στη Δημοτική Ενότητα Αρτεμισίου του Δήμου Ιστιαίας-Αιδηψού και σύμφωνα με την απογραφή 2011 έχει 65 κατοίκους.
## Πληθυσμός

## Εξωτερικοί σύνδεσμοι

* Η παραλία Άγιος Νικόλαος - Ελληνικά Εύβοιας από ψηλά στο https://www.youtube.com/

## Παραπομπές

*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4

Κατηγορία:Δήμος Ιστιαίας - Αιδηψού
Κατηγορία:Χωριά της περιφερειακής ενότητας Ευβοίας
Φασούτα

Η **Φασούτα** (, ) είναι τοπικό συμβούλιο στις βορειοδυτικές πλαγιές του όρους Μερόν στο Βόρειο Διαμέρισμα του Ισραήλ, νότια των λιβανικών συνόρων. Το 2019 είχε πληθυσμό 3.172 κατοίκους, σχεδόν όλοι εκ των οποίων είναι Χριστιανοί Μελχίτες. Το 2005, ο πληθυσμός της Φασούτα ήταν 2.900 κάτοικοι, με ετήσιο ρυθμό αύξησης του πληθυσμού 0,9%.

Το 2007, ο Ιερός Ναός του Προφήτη Ηλία στη Φασούτα γιόρτασε τα 100 χρόνια της. Ένα μεγάλο άγαλμα του Προφήτη Ηλία, πολιούχου του χωριού, βρίσκεται στην κεντρική πλατεία.

## Παραπομπές


Κατηγορία:Πόλεις του Ισραήλ
Κατηγορία:Αραβικές χριστιανικές κοινότητες στο Ισραήλ
Μεσσιανικός Ιουδαϊσμός

thumb|Ένα από τα σύμβολα του Μεσσιανικού Ιουδαϊσμού
Ο **Μεσσιανικός Ιουδαϊσμός** είναι συγκρητικό θρησκευτικό κίνημα που αποτελείται από Εβραίους οι οποίοι πιστεύουν στον Ιησού Χριστό ως Μεσσία, τον οποίον αποκαλούν Γιεσούα (ישוע).

Ξεκίνησε την δεκαετία του 1960 στις ΗΠΑ και άρχισε να εξαπλώνεται μεταξύ των Εβραίων εκεί με αποτέλεσμα σήμερα να υπάρχει στις ΗΠΑ πληθυσμός Εβραίων -ο συντριπτικά μεγαλύτερος στον κόσμο- που ομολογούν πίστη στον Χριστό. Σήμερα υπάρχουν πάνω από 350.000 Μεσσιανικοί Ιουδαίοι, εκ των οποίων 15.000 με 20.000 ζουν στο Ισραήλ.

Η μορφή και η λειτουργία του Μεσσιανικού Ιουδαϊσμού δεν θεωρείται γνήσια χριστιανική, διότι απουσιάζει η αναφορά στην Τριαδικότητα του Θεού, στην Θεότητα του Χριστού, στην ίδρυση και αποστολή της χριστιανικής Εκκλησίας, στο βάπτισμα στο νερό και άλλα στοιχεία του Χριστιανισμού.

## Παραπομπές


Κατηγορία:Ιουδαϊσμός
Κατηγορία:Χριστιανικά νέα θρησκευτικά κινήματα
Ρόναλντ Αραούχο

Ο **Ρόναλντ Φεδερίκο Αραούχο ντα Σίλβα** (, 27 Μαρτίου 1999) είναι Ουρουγουανός ποδοσφαιριστής ο οποίος αγωνίζεται ως κεντρικός αμυντικός για λογαριασμό της Μπαρτσελόνα και της εθνικής ομάδας της Ουρουγουάης.

Ξεκίνησε την καριέρα του από την Κ.Α. Ρεντίστας και το 2017 αποκτήθηκε από την Μπόστον Ρίβερ. Το 2018 αποκτήθηκε από την Μπαρτσελόνα για 1,7 εκατομμύρια ευρώ συν 3,5 εκατομμύρια σε μπόνους. Αρχικά αγωνίστηκε στην Β ομάδα και το 2020 προήχθη στην πρώτη ομάδα.

Πραγματοποίησε το ντεμπούτο του με την εθνική ανδρών τον Οκτώβριο του 2020. Ήταν μέλος της αποστολής της Ουρουγουάης στο Κόπα Αμέρικα 2021 και 2024 και στο Μουντιάλ 2022.

## Παραπομπές


## Εξωτερικοί σύνδεσμοι
*

Κατηγορία:Ουρουγουανοί ποδοσφαιριστές
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Εθνικής Ουρουγουάης Κ20
Κατηγορία:Αμυντικοί ποδοσφαιριστές
Κατηγορία:Πρόσωπα βραζιλιάνικης καταγωγής
Κατηγορία:Ποδοσφαιριστές Πριμέρα Ντιβιζιόν Ουρουγουάης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Μπαρτσελόνα
Κατηγορία:Ουρουγουανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κόπα Αμέρικα 2024
Στέλιος Χιώτης

Ο **Στέλιος Χιώτης** είναι Ελληνοκύπριος τραγουδιστής. Γεννήθηκε στην Αμμόχωστο της Κύπρου.

## Βιογραφικό
Ο Στέλιος Χιώτης γεννήθηκε και μεγάλωσε στο Τρίκωμο της Αμμοχώστου. Φοίτησε στο Γυμνάσιο Αμμοχώστου από Κύπρια μητέρα (Πεδουλάς Λευκωσίας) και πατέρα πρόσφυγα από την Σμύρνη. Στα χρόνια του απελευθερωτικού αγώνα κατά των Άγγλων ήταν μέλος της Α.Ν.Ε (Άλκιμος Νεολαία ΕΟΚΑ). 

Έφυγε στο Λονδίνο για σπουδές το 1962, όπου παρακολούθησε για λίγα χρόνια (electronics) στο NORTHEN Polytechnic Holloway N.London , μετά στο μουσικό κολλέγιο ERIC QUILDER SCHOOL OF MUSIC. Είναι ένας από τους πρωτοπόρους και δημιουργούς της Ελληνικής φωνής Λονδίνου (LGR) Λονδίνου όπου συμμετείχα ενεργά στα προβλήματα της Κυπριακής Παροικίας Λονδίνου για αρκετά χρόνια. 

Το 1971 επέστρεψε στην Κύπρο και εγκαταστάθηκε οικογενειακώς στην Αμμόχωστο. Κατά την Τουρκική εισβολή, τον Ιούλιο του 1974, έφυγε μαζί με όλη την οικογένεια, παίρνοντας μαζί του ελάχιστα υπάρχοντα, όπως ταυτότητα, διαβατήριο και το λυκόσκυλό του. Υπήρξε ραδιοφωνικός παραγωγός για πολλά χρόνια στο Ράδιο Πρώτο και το ΣΙΓΜΑ. Είναι μουσικός, συνθέτης και τραγουδιστής.

Ο Στέλιος Χιώτης είναι περισσότερο γνωστός στους Έλληνες για το τραγούδι "Αμμόχωστος (Το χώμα που περπάτησα)". Έγραψε στους στίχους του τραγουδιού το 1981 όταν σε μια επίσκεψή του στην Κύπρο, έβλεπε την Αμμόχωστο με τα κυάλια. Αμέσως του ήρθε η σκέψη να γράψει τους στίχους τους οποίους και μελοποίησε, κυκλοφορώντας το άλμπουμ "Γειτονιά μου / Αμμόχωστος" το 1981. Το σκυλί του που είχε πάρει μαζί το 1974 φεύγοντας βρίσκεται στο εξώφυλλο του άλμπουμ "Μ' ένα χαμόγελο" που κυκλοφόρησε το 1984. Έχει χαρακτηρίσει το τραγούδι "Αμμόχωστος" την "σιωπηλή διαμαρτυρία όλων των Κυπρίων". Έχει δύο παιδιά, τον Αλέξη και τον Μάριο.
## Δισκογραφία

## Κοινωνικά δίκτυα
*https://www.facebook.com/stelios.chiotis.3 στο Facebook
## Παραπομπές


Κατηγορία:Κύπριοι τραγουδιστές
Κατηγορία:Κύπριοι καλλιτέχνες
Schoolwave

Το **Schoolwave** είναι ετήσιο μουσικό φεστιβάλ που προωθεί νεανικά και φοιτητικά συγκροτήματα και διεξάγεται σε διάφορες τοποθεσίες της Αθήνας. Πρόκειται για το μεγαλύτερο φεστιβάλ αυτού του είδους σε ολόκληρη την ελληνική επικράτεια. Ξεκίνησε να διοργανώνεται το 2005 από τους «Schooligans».

## Ιστορία
Η δημιουργική ομάδα «Schooligans» ιδρύθηκε το 2006 από τον καθηγητή φυσικής Χρήστο Ιωαννίδη και τους μαθητές του Μπάμπη Χαμαλίδη και Κώστα Σκαρμέα. Στόχος της ομάδας είναι η ενίσχυση της πολιτιστικής και κοινωνικής δραστηριότητας των νέων. Έκτοτε, ανανεώνεται συνεχώς με τη συμμετοχή μαθητών και φοιτητών που συνεισφέρουν εθελοντικά.

Το 2005 η ομάδα ξεκίνησε ενέργειες για την εδραίωση του φεστιβάλ, προτείνοντας στην πρώην Δήμαρχο Αθηναίων, Ντόρα Μπακογιάννη, την καθιέρωσή του και λαμβάνοντας από τον δήμο μία ανάλογη οικονομική στήριξη. Έτσι, στις 17 Ιουνίου του ίδιου έτους εγκαινιάστηκε το πρώτο τριήμερο φεστιβάλ με την υποστήριξη του Δήμου στην Τεχνόπολη, στην οποία διεξήχθη και κατά τα επόμενα δύο συναπτά έτη. Το πρόγραμμα περιλάμβανε αρχικά μόνο συγκροτήματα της Αθήνας. Στις προσεχείς διοργανώσεις συμμετείχαν συγκροτήματα από όλη την Ελλάδα, αλλά και την Ευρώπη, μετατρέποντας το στο μεγαλύτερο μαθητικό φεστιβάλ της Ελλάδας μέχρι και σήμερα.

## Παραπομπές


## Εξωτερικοί σύνδεσμοι
* 

Κατηγορία:Φεστιβάλ μουσικής
Σπίλος

**Μελανοκυτταρικός σπίλος** (γνωστός και ως *ελιά* στην καθομιλουμένη) είναι τύπος μαύρου σπίλου που περιέχει κύτταρα σπίλου και χρωστική **μελανίνη.**.

Η πλειοψηφία των (κρεατο)ελιών εμφανίζεται κατά τις δύο πρώτες δεκαετίες της ζωής ενός ατόμου, με περίπου ένα στα 100 μωρά να γεννιούνται με κρεατοελιές. Οι κρεατοελιές είναι μια μορφή καλοήθους νεοπλάσματος. Μπορεί να είναι είτε υποδερμικός είτε να σχηματίζεται ως επί το πλείστον από κυτταρικό τύπο γνωστό ως μελανοκύτταρο και να φαίνεται στο δέρμα. Η υψηλή συγκέντρωση χρωστικού παράγοντα του σώματος, της μελανίνης, είναι υπεύθυνη για το σκούρο χρώμα τους. Οι κρεατοελιές μπορεί να εμφανιστούν σε όλα τα είδη θηλαστικών, κυρίως σε ανθρώπους, σκύλους και άλογα.

Πρέπει να εξετάζεται μήπως είναι **μελάνωμα** (κακόηθες νεόπλασμα).

## Παραπομπές


Κατηγορία:Δερματικές ασθένειες
Εφηλίδα

250px|μικρογραφία|Παιδί με φακίδες
**Εφηλίδες**, φακίδες κοινώς, είναι ομάδες συμπυκνωμένων μελανοκυττάρων που είναι πιο εύκολα ορατές σε άτομα με ανοικτόχρωμη επιδερμίδα. Οι φακίδες δεν έχουν αυξημένο αριθμό κυττάρων που παράγουν μελανίνη ή μελανοκύτταρα, αλλά αντιθέτως έχουν μελανοκύτταρα που υπερπαράγουν μελανοσώματα, αλλάζοντας τον χρωματισμό των εξωτερικών κυττάρων του δέρματος (κερατινοκύτταρα). Ως εκ τούτου, οι φακίδες διαφέρουν από τις ελιές και τις κρεατοελιές,,οι οποίες προκαλούνται από τη συσσώρευση μελανοκυττάρων σε μια μικρή περιοχή. Οι φακίδες μπορούν να εμφανιστούν σε όλους τους τύπους αποχρώσεων του δέρματος. Από τους έξι τύπους δέρματος της κλίμακας Φιτσπάτρικ, στους τόνους δέρματος 1 και 2 εμφανίζονται κατά κόρον, που συνήθως ανήκουν σε Βορειοευρωπαίους. 

Ο σχηματισμός φακίδων προκαλείται από την έκθεση στο ηλιακό φως. Η έκθεση στην ακτινοβολία UV-B ενεργοποιεί τα μελανοκύτταρα για να αυξήσουν την παραγωγή μελανίνης, η οποία μπορεί να δημιουργεί τις φακίδες ή τις σκουραίνει. Αυτό σημαίνει ότι κάποιος που δεν έχει αναπτύξει ποτέ φακίδες μπορεί να τις εμφανίσει ξαφνικά μετά από εκτεταμένη έκθεση στο ηλιακό φως. Οι φακίδες βρίσκονται κυρίως στο πρόσωπο, αν και μπορεί να εμφανιστούν σε οποιοδήποτε σημείο του σώματος εκτεθειμένο στον ήλιο, όπως τα χέρια ή τους ώμους. Οι έντονα κατανεμημένες συγκεντρώσεις μελανίνης μπορεί να προκαλέσουν πολλαπλασιασμό των φακίδων και να καλύψουν μια ολόκληρη περιοχή του δέρματος, όπως το πρόσωπο. Οι φακίδες είναι σπάνιες στα βρέφη και συχνότερα εμφανίζονται στα παιδιά πριν από την εφηβεία. Κατά την έκθεση στον ήλιο, οι φακίδες θα εμφανιστούν ξανά εάν έχουν εξουδετερωθεί με κρέμες ή λέιζερ και δεν προστατεύονται από τον ήλιο, αλλά αλλοιώνονται με την ηλικία σε ορισμένες περιπτώσεις. Οι φακίδες δεν αποτελούν δερματική διαταραχή, αλλά τα άτομα με φακίδες έχουν γενικά χαμηλότερη συγκέντρωση φωτοπροστατευτικής μελανίνης και ως εκ τούτου είναι πιο ευαίσθητα στις βλαβερές συνέπειες της υπεριώδους ακτινοβολίας. Προτείνεται ότι τα άτομα είναι ευαίσθητο πρέπει να αποφεύγουν την υπερβολική έκθεση στον ήλιο και να χρησιμοποιούν αντηλιακό.

## Παραπομπές


Κατηγορία:Δέρμα
Μεσημέρι

[250px|μικρογραφία|Ρολόι στο [Μπέρμιγχαμ δείχνει ακριβώς 12]]
Το **μεσημέρι** (ή *μεσημβρία,* μέση + ἡμέρα) ξεκινά τυπικά από τη 12η ώρα της ημέρας, αναγραφόμενη ως 12:00μ.μ. (μετά μεσημβρίαν) ή 12:00 (24ωρη μορφή της ώρας).

Το μεσημέρι είναι η στιγμή που ο ήλιος φαίνεται να έρχεται σε επαφή με τον τοπικό ωρικό κύκλο. Τότε είναι που ο ήλιος φτάνει στο υψηλότερο σημείο του στον ουρανό, στις 12 το μεσημέρι. Ο χρόνος του μεσημεριού εξαρτάται από το γεωγραφικό μήκος και τη στιγμή του έτους.

## Παραπομπές


Κατηγορία:Χρόνος στην αστρονομία
Κατηγορία:Μέρη της ημέρας
Μεσάνυχτα

**Μεσάνυχτα** είναι η χρονική στιγμή κατά την οποία πραγματοποιείται η αλλαγή της ημέρας, κατά την τοπική επίσημη ώρα για οποιαδήποτε συγκεκριμένη δικαιοδοσία. Αυτό συμβαίνει στις 24:00/00:00 κατά το εικοσιτετράωρο σύστημα ή στις 12:00π.μ. (προ της μεσημβρίας) κατά το δωδεκάωρο. Τα μεσάνυχτα εξαρτώνται από το γεωγραφικό μήκος και όχι από τη ζώνη ώρας. Στην αρχαία ρωμαϊκή χρονομέτρηση, τα μεσάνυχτα βρίσκονταν στα μισά του ηλιοβασιλέματος και της ανατολής (δηλαδή, ηλιακά μεσάνυχτα), που ποικίλλαν ανάλογα με τις εποχές. Δεδομένου ότι το μεσημέρι δεν είναι ούτε πριν ούτε μετά το μεσημέρι και τα μεσάνυχτα είναι ακριβώς δώδεκα ώρες πριν και μετά το μεσημέρι, καμία συντομογραφία δεν είναι σωστή. Ωστόσο, πολλά ψηφιακά ρολόγια και όχι μόνον απαιτούν την προσθήκη συντομογραφιών "π.μ." ή "μ.μ.", αποτρέποντας την ορθή απουσία τους, δεν υπάρχει διεθνές πρότυπο που να καθορίζει ποια αυθαίρετη επιλογή είναι η ορθότερη.  

## Παραπομπές


Κατηγορία:Ημέρα
Κατηγορία:Μέρη της ημέρας
Δωδεκάωρο σύστημα ώρας

250px|μικρογραφία|Σύγχρονο αναλογικό ρολόι
Καθώς το ημερονύκτιο αποτελείται από 24 ώρες της ημέρας, χωρίζεται σε δύο ισομερείς περιόδους: π.μ. (προ μεσημβρίας) και μ.μ. (μετά μεσημβρίαν).

Ο ημερήσιος κύκλος ξεκινά στις 12 τα μεσάνυχτα (συνήθως αναφέρεται ως 12:00 π.μ.), διαρκεί έως τις 12 το μεσημέρι (συνήθως αναφέρεται ως 12:00 μ.μ.) και συνεχίζεται μέχρι τις 11:59μμ. Το σύστημα έλαβε την παρούσα μορφή του τον 16ο αιώνα. Το 12ωρο ρολόι μπορεί να εντοπιστεί μέχρι τη Μεσοποταμία και την αρχαία Αίγυπτο.

## Παραπομπές


Κατηγορία:Χρόνος
Άλις Κόμπερ

Η **Άλις Ελίζαμπεθ Κόμπερ** (23 Δεκεμβρίου 1906 - 16 Μαΐου 1950) ήταν Αμερικανίδα κλασικίστρια, πιο γνωστή για εκτεταμένες έρευνες που οδήγησαν τελικά στην αποκρυπτογράφηση της Γραμμικής Β΄.

## Βίος
Κόρη Ούγγρων μεταναστών, η Κόμπερ γεννήθηκε στο Γιόρκβιλ, γειτονιά στην Άνω Ανατολική πλευρά του Μανχάταν. Παρακολούθησε το Λύκειο του Κολεγίου Χάντερ και το καλοκαίρι του 1924 κατέλαβε την τρίτη θέση σε διαγωνισμό υποτροφιών στη Νέα Υόρκη. Το έπαθλο των 100 δολαρίων το χρόνο τη βοήθησε να παρακολουθήσει το Κολέγιο Χάντερ, από όπου αποφοίτησε στα με ειδίκευση στα Λατινικά. 

Εξελέγη στην Phi Beta Kappa, από όπου αποφοίτησε μετ' επαίνου. Πήρε μεταπτυχιακό τίτλο στις κλασικές σπουδές στο Πανεπιστήμιο Κολούμπια το 1929 και διδακτορικό το 1932.

## Παραπομπές σημειώσεις


## Βιβλιογραφία
* 

## Εξωτερικοί σύνδεσμοι
* Archives revive interest in forgotten life
*Biography of Alice Kober by Laura A. Voight at ''Women in Old World Archaeology''. 
*May 11, 2013 ''New York Times'' profile of Kober
*Ventris & Kober archive at Program in Aegean Scripts and Prehistory University of Texas at Austin
*Alice Kober Papers at the Program in Aegean Scripts and Prehistory University of Texas at Austin

Κατηγορία:Αμερικανοί γλωσσολόγοι
Κατηγορία:Αμερικανοί αρχαιολόγοι
Κατηγορία:Αμερικανοί ανθρωπολόγοι
Κατηγορία:Αμερικανοί πανεπιστημιακοί
IPhone 13

Τα **iPhone 13** και **iPhone 13 Mini** είναι μια έξυπνα τηλέφωνα της Apple Inc. Είναι τα iPhone της δέκατης πέμπτης γενιάς, με τη χαμηλότερη τιμή, και διαδέχονται τα απλά iPhone 12. Παρουσιάστηκαν σε μια εκδήλωση της Apple στο Apple Park στο Κουπερτίνο της Καλιφόρνιας στις 14 Σεπτεμβρίου 2021, μαζί με τα κορυφαία iPhone 13 Pro και iPhone 13 Pro Max.

## Δείτε επίσης
* iPhone 13 Pro

## Παραπομπές


Κατηγορία:IOS (Apple)
Κατηγορία:IPhone
Σάλτσα Μπολονέζ

[thumb|[Ταλιατέλες με ραγού αλά Μπολονέζ]]
Το **Ραγού αλά Μπολονέζ** (Ragù Bolognese) είναι ένα τυπικό ραγού από ανάμεικτο κιμά της κουζίνας της περιοχής της Μπολόνια. Παραδοσιακά σερβίρεται με ταλιατέλες με αυγά (tagliatelle al ragù), αλλά χρησιμοποιείται επίσης για να συνοδεύσει άλλα είδη ζυμαρικών, όπως τα λαζάνια στο φούρνο (με σάλτσα μπεσαμέλ) και το τυπικό πιάτο των φτωχών του παρελθόντος, την πολέντα.

Μια πολύ συνηθισμένη χρήση της ραγού στο εξωτερικό είναι να συνοδεύει τα μακαρόνια (που λανθασμένα ονομάζονται spaghetti alla Bolognese), αρκετά διαδεδομένη στη Βόρεια Ευρώπη, όπου  πωλείται ακόμη και σε κονσέρβες. Το πιάτο αυτό, που είναι πλέον ευρέως διαδεδομένο και στην Ιταλία, δεν οφείλεται στην κουζίνα της Μπολόνια, καθώς η κουζίνα της Εμίλιας-Ρομάνιας πάντα προτιμούσε τα ζυμαρικά με αυγά, συνήθως φρέσκα, από τα ζυμαρικά με σιμιγδάλι σκληρού σιταριού, συνήθως ξηρά.

Το φαγητό έχει ενσωματωθεί στην ελληνική κουζίνα, με χαρακτηριστικά φαγητά της, όπως το παστίτσιο, ο μουσακάς αλλά και τα μακαρόνια με κιμά να έχουν ως κύριο συστατικό τη ραγού

 

## Ιστορία
Η προέλευση του όρου "ραγού" είναι γαλλική, από τον όρο ragoût, με τον οποίο γίνεται αναφορά σε όλες εκείνες τις παρασκευές στις οποίες το κρέας (και ενίοτε τα ψάρια ή τα λαχανικά) τεμαχίζονται σε μικρά κομμάτια και στη συνέχεια μαγειρεύονταν σε χαμηλή φωτιά για αρκετή ώρα. Δεν είναι σαφές πότε άρχισε να χρησιμοποιείται ο όρος στην Ιταλία, αλλά το "ragù" ήταν ήδη παρόν στα τραπέζια των αριστοκρατών της Αναγέννησης, αρχικά ως αυτοτελές πιάτο (όπως εξακολουθεί να είναι στη γαλλική κουζίνα) και μόνο αργότερα χρησιμοποιήθηκε ως σάλτσα για ζυμαρικά.

Η συνταγή, η οποία αρχικά αποτελούνταν από μοσχαρίσιο σοφρίτο (soffritto) με "odori" (σέλινο, καρότο και κρεμμύδι), λαρδί και βούτυρο, έχει υποστεί παραλλαγές με την πάροδο του χρόνου, με κυριότερη την εισαγωγή  της ντομάτας τον 19ο αιώνα (ή συχνότερα του πελτέ).

Τον Οκτώβριο του 1982, η αντιπροσωπεία της Ιταλικής Μαγειρικής Ακαδημίας της Μπολόνια κατέθεσε τη συνταγή για το ραγού της Μπολόνια στο Εμπορικό, Βιομηχανικό, Βιοτεχνικό και Γεωργικό Επιμελητήριο της Μπολόνια, με σκοπό να διασφαλιστεί η συνέχεια και ο σεβασμός της γαστρονομικής παράδοσης της Μπολόνια στην Ιταλία και σε όλο τον κόσμο.

## Συνταγή
Η παρασκευή της ραγού Μπολονέζ έχει αλλάξει με την πάροδο του χρόνου: στην εκδοχή που δημοσίευσε ο Pellegrino Artusi στο εγχειρίδιο του 1891, δεν υπήρχαν ντομάτες. Σήμερα, η πιο διαδεδομένη παραδοσιακή εκδοχή στην Μπολόνια, αν και με μικρές παραλλαγές από οικογένεια σε οικογένεια, είναι αυτή που έχει καταγραφεί στο Εμπορικό Επιμελητήριο.

## Παραπομπές



μπολονεζ
Ραλφ Νόρθαμ

Ο **Ραλφ Σίρερ Νόρθαμ** (αγγλικά: *Ralph Shearer Northam*, 13 Σεπτεμβρίου 1959), είναι Αμερικανός πολιτικός και στρατιωτικός ιατρός, που υπηρέτησε ως 73ος Κυβερνήτης της Βιρτζίνια από τον Ιανουάριο του 2018 έως τον Ιανουάριο του 2022. Είναι μέλος του Δημοκρατικού Κόμματος.

Προηγουμένως, υπηρέτησε ως 40ος Αντικυβερνήτης της Βιρτζίνια από το 2014 έως το 2018, υπό τον Κυβερνήτη Τέρι ΜακΌλιφ, καθώς και ως Μέλος της Γερουσίας της Βιρτζίνια για την 6η περιφέρεια από το 2008 έως το 2014.

Ο Νόρθαμ, εξελέγη Κυβερνήτης της Βιρτζίνια στις Κυβερνητικές εκλογές του 2017 στην Βιρτζίνια, με ποσοστό 53,9% έναντι 45,0% του Ρεπουμπλικανού ανθυποψηφίου του και πρώην προέδρου του Ρεπουμπλικανικού Κόμματος Εντ Γκιλέσπι.  

## Παραπομπές


Κατηγορία:Κυβερνήτες της Βιρτζίνια
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί ιατροί
Κατηγορία:Αμερικανοί στρατιωτικοί
Μπιλ Λι

Ο **Γουίλιαμ Μπάιρον Λι** (αγγλικά: *William "Bill" Byron Lee*, 9 Οκτωβρίου 1959), είναι Αμερικανός πολιτικός και επιχειρηματίας, που υπηρετεί ως 50ος Κυβερνήτης του Τενεσί από τον Ιανουάριο του 2019. Είναι μέλος του Ρεπουμπλικανικού Κόμματος. 

Πριν ασχοληθεί με την πολιτική, κατείχε διάφορες θέσεις, στην οικογενειακή του εταιρεία "Lee Company", της οποίας διατέλεσε πρόεδρος και διευθύνων σύμβουλος από το 1992 έως το 2016.  

Πολιτικά, θεωρείται ότι είναι κοινωνικά συντηρητικός και οικονομικά φιλελεύθερος. Ανήκει στην πτέρυγα των συντηρητικών Ρεπουμπλικανών.

## Παραπομπές


Κατηγορία:Κυβερνήτες του Τενεσί
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
Κυβερνήτης της Τζόρτζια

Ο **Κυβερνήτης της Τζόρτζια** (αγγλικά: *Governor of Georgia*), είναι ο αρχηγός της πολιτείας, ο επικεφαλής της πολιτειακής κυβέρνησης, και ο ανώτατος εκτελεστικός αξιωματούχος της Αμερικανικής πολιτείας της Τζόρτζια. Ο Κυβερνήτης, διευθύνει την πολιτειακή κυβέρνηση της Τζόρτζια, καθώς και τις στρατιωτικές, αστυνομικές και ναυτικές δυνάμεις της πολιτείας.

Επιπλέον, ο Κυβερνήτης, έχει καθήκον να επιβάλλει τους πολιτειακούς νόμους, έχει την εξουσία να συγκαλέσει τα πολιτειακά νομοθετικά σώματα της Τζόρτζια, καθώς και να επιβάλλει βέτο (αρνησικυρία) στη Γενική Συνέλευση (Βουλή και Γερουσία) της πολιτείας. 

Σημερινός και 83ος Κυβερνήτης της Τζόρτζια, είναι ο Ρεπουμπλικανός **[[Μπράιαν Κεμπ]]**, από τις 14 Ιανουαρίου 2019. 

## Προϋποθέσεις
Σύμφωνα με το άρθρο 5, παράγραφος 1, του Συντάγματος της πολιτείας της Τζόρτζια, για να θέσει κάποιο άτομο υποψηφιότητα για το αξίωμα του Κυβερνήτη, πρέπει να πληροί τις εξής προϋποθέσεις: 

* Να έχει συμπληρώσει το 30ο έτος της ηλικίας του (την ημέρα των εκλογών)
* Να είναι πολίτης των Ηνωμένων Πολιτειών για τουλάχιστον 15 χρόνια 
* Να είναι κάτοικος της πολιτείας της Τζόρτζια, τα τελευταία 6 χρόνια. 

## Παραπομπές


Τζορτζια

Κατηγορία:Τζόρτζια
Μαγκούστα με δακτυλιδωτή ουρά

μικρογραφία|Μαγκούστα με δακτυλιδωτή ουρά
Η ***Μαγκούστα με δακτυλιδωτή ουρά*** (επιστ. ον. *Galidia elegans*) είναι μικρό σαρκοφάγο θηλαστικό της οικογένειας των ευπλερίδων και της υποοικογένειας Galidinae ενδημικό στην ανατολική Μαδαγασκάρη και σε κάποιους μικρούς θύλακες στην βορειοδυτική.

Έχει μήκος 32-38εκ. και ζυγίζει 700-900γρ. Το σώμα της είναι μακρύ και λεπτό με σκούρο κόκκινο χρώμα και το κεφάλι της είναι στρογγυλό με μακρύ ρύγχος. Τα πόδια της είναι μαύρα και η φουντωτή ουρά της, όπως δηλώνει και το όνομά της, έχει μαύρους και κόκκινους δακτυλίους.

Είναι ημερόβια και καλή στην αναρρίχηση στα δέντρα. Ζει στα τροπικά δάση και τρέφεται με μικρά θηλαστικά, ψάρια, ερπετά, αυγά, έντομα και φρούτα. Απειλείται από την αποψίλωση των δασών και τον ανταγωνισμό με τη μικρή ινδική μοσχογαλή.
## Πηγές
μικρογραφία|Κατανομή της μαγκούστας με δακτυλιδωτή ουρά

Κατηγορία:Ευπλερίδες
Κατηγορία:Πανίδα της Μαδαγασκάρης
Γενικό Νοσοκομείο Ελευσίνας «Θριάσιο»

Το  **Γενικό Νοσοκομείο Ελευσίνας «Θριάσιο»** είναι δημόσιο νοσοκομείο που ιδρύθηκε το 1995 και εξυπηρετεί όλη τη Δυτική Αττική. Βρίσκεται στη Μαγούλα, που απέχει 1,5 χλμ από την Μάνδρα Αττικής.

Το νοσοκομείο είναι προσβάσιμο μέσω της Αττικής Οδού, στην έξοδο 2 (Μαγούλα/Θριάσιο) και μέσω της Λεωφόρου Καβάλας στην έξοδο Ελ. Βενιζέλου. Ακόμη είναι προσβάσιμο μέσω των λεωφορείων του ΟΑΣΑ και μέσω των ΚΤΕΛ Μεγάρων και μέσω των ΚΤΕΛ Βιλίων-Ερυθρών, όπως και μέσω του Προαστιακού Σιδηρόδρομου, στον σταθμό της Μαγούλας από τις γραμμές 2 και 5.

## Ιατρικά Τμήματα / Κλινικές

### Παθολογικός Τομέας

* Α' Παθολογική
* Β' Παθολογική
* Πνευμονολογική
* Καρδιολογική
* Μονάδα Εμφραγμάτων
* Μονάδα Τεχνητού Νεφρού
* Νευρολογική
* Παιδιατρική
* ΦΙΑΠ

### Χειρουργικός Τομέας

* Αναισθησιολογικό
* Απλής Νοσηλείας Εγκαυμ.
* Γενική Χειρουργική
* Γναθοχειρουργική
* Μαιευτική – Γυναικολογική
* ΜΑΦ ΛΑΤΣΕΙΟΥ
* ΜΕΘ Θριασίου
* ΜΕΘ Λατσείου
* Νευροχειρουργική
* Ορθοπεδική
* Ουρολογική
* Οφθαλμολογική
* Πλαστική Χειρουργική
* ΩΡΛ

### Εργαστηρικός Τομέας

* Ακτινοδιαγνωστικό
* Αιματολογικό
* Αιμοδοσία
* Βιοχημικό
* Κυτταρολογικό
* Μικροβιολογικό – Ορολογικό
* Παθολογικής Ανατομικής
* Φαρμακείο

### Τομέας Ψυχικής Υγείας

* Ψυχιατρική
* Παιδοψυχιατρική
* Γραφείο Ψυχολόγων

### Τομέας Δημόσιας Υγείας

* Ιατρική της Εργασίας και Προστασίας Περιβάλλοντος
* Επισκεπτών Υγείας

### Διατομεακά Τμήματα

* Ημερήσιας νοσηλείας
* Τμήμα Επειγόντων Περιστατικών

### Λοιπά Τμήματα

* Διαιτολογίας – Διατροφής
* Εργοθεραπεία
* Κοινωνικής Εργασίας
* Λογοθεραπεία
* Φυσικοθεραπεία

### Ειδικά Ιατρεία

* Ρευματολογικό
* Παιδολοιμωξιολογικό
* Υπερηχογραφικό Εργαστήριο
* Ιατρείο Καρδιοογκολογίας
* Μονάδα Πόνου

## Παραπομπές


## Εξωτερικοί σύνδεσμοι
* 

Ελευσινας
Τέστα ντι Mόρο

Το **Testa di Moro** είναι ένα γλυκό, χαρακτηριστικό δείγμα της ναπολιτάνικης ζαχαροπλαστικής. Αποτελείται από παντεσπάνι , που διαμορφώνεται έτσι ώστε να έχει ημισφαιρικό σχήμα, γεμίζεται με κρέμα, καλύπτεται με ένα λεπτό στρώμα κρέμας ή κρέμας κακάο και, τέλος, πασπαλίζεται με κομματάκια σοκολάτας. Μπορεί επίσης να έχει στην κορυφή σαντιγί και ένα κεράσι.

Το όνομα του γλυκίσματος προέρχεται από το σκούρο, σφαιρικό σχήμα του, που θυμίζει κεφάλι Mαυριτανού, και από τo σοκολατένιο πασπάλισμα που θυμίζει τα μαλλιά ενός Μαυριτανού. Επιπλέον υπάρχει μια εκδοχή με παγωτό, ένα spumoni με παγωτό σοκολάτα και παρφέ τζιαντούγια στο εσωτερικό. Υπάρχει μια λευκή εκδοχή του γλυκίσματος που παρασκευάζεται με κρέμα χωρίς κακάο και πασπαλίζεται με κόκκους φουντουκιού αντί για κομματάκια σοκολάτας.

## Παραπομπές

Κατηγορία:Σοκολατένια επιδόρπια
Κατηγορία:Κάσταρντ κρεμώδη επιδόρπια
Θάνατος της Γκάμπι Πετίτο

Η **Γκαμπριέλ Βενόρα Πετίτο** (19 Μαρτίου 1999 – 27 Αυγούστου 2021) ήταν Αμερικανίδα γυναίκα της οποίας η εξαφάνιση ήταν θέμα σημαντικής κάλυψης στα μέσα μαζικής ενημέρωσης και μέσα κοινωνικής δικτύωσης. Η οικογένεια έχασε την επαφή της με την ίδια στα τέλη Αυγούστου 2021 κατά τη διάρκεια μιας εκδρομής κατά μήκος των Ηνωμένων Πολιτειών, με τον αρραβωνιαστικό της Μπράιαν Λόντρι.

Στις 1 Σεπτεμβρίου ο Λόντρι επέστρεψε στην Φλόριντα σε ένα λευκό όχημα χωρίς την Πετίτο, οδηγώντας σε ανησυχίες τους συγγενείς και φίλους της για την κατάσταση της. Μετά από 18 ημέρες από την επίσημη δήλωση εξαφάνισης της, στις 19 Σεπτεμβρίου 2021 και έπειτα από έντονες φημολογίες, έγινε παγκοσμίως ευρέως γνωστό λόγω της προηγούμενης δραστηριότητας και έκθεσης της στα μέσα κοινωνικής δικτύωσης, πως βρέθηκαν ανθρώπινα μέλη συμβατά με την περιγραφή της αγνοούμενης στο εθνικό πάρκο Μπρίτζερ-Τέτον στο Ουαϊόμινγκ. Μια αυτοψία στις 21 Σεπτεμβρίου διαπίστωσε ότι τα ανθρώπινα μέλη ήταν της αγνοούμενης και η προκαταρκτική αιτία θανάτου ορίστηκε ως δολοφονία. 

Οι αρχές αναζήτησαν τον Λόντρι, ο οποίος εξαφανίστηκε στις 14 Σεπτεμβρίου. Μετά από έναν μήνα αναζήτησης και υποθέσεων για το που βρίσκεται ο Λόντρι και αφού πραγματοποιήθηκε μια παρατεταμένη έρευνα της περιοχής γύρω από την κατοικία του, τα σκελετικά του υπολείμματα ανακαλύφθηκαν στο Περιβαλλοντικό Πάρκο Myakkahatchee Creek στο Νορθ Πορτ της Φλόριντα στις 20 Οκτωβρίου του 2021. Επιβεβαιώθηκε μέσω της αυτοψίας που διενεργήθηκε στις 23 Νοεμβρίου του 2021 πως το αίτιο θανάτου του Λόντρι προκλήθηκε από σφαίρα όπλου στο κεφάλι του από τον ίδιο. Το FBI ανακοίνωσε αργότερα στις 21 Ιανουαρίου του 2022 πως βρέθηκε κοντά στα λείψανα του το σημειωματάριο του στο οποίο είχε ομολογήσει πως δολοφόνησε την Πετίτο όπως και ότι υπήρχε καταχώρηση στο ίδιο σημειωματάριο στην οποία παραδέχεται πως παραπλανούσε τους συγγενείς και φίλους της Πετίτο πως είναι ακόμη ζωντανή μέσω γραπτών μηνυμάτων.

Η περίπτωση της Πετίτο έλαβε μεγάλη προσοχή επειδή ήταν διαθέσιμες αρκετές πληροφορίες, λογιστικές, ηχητικές και οπτικές, σχετικά με τα ταξίδια του ζευγαριού, όπως βίντεο, αστυνομικές κάμερες, ηχητικές συνομιλίες με τις αστυνομικές αρχές, αναρτήσεις σε μέσα κοινωνικής δικτύωσης και πληροφορίες παρακολούθησης κινητού.

## Παραπομπές


Κατηγορία:Δολοφονίες στις Ηνωμένες Πολιτείες
Πιτ Ρίκετς

Ο **Τζον Πήτερ Ρίκετς** (αγγλικά: *John Peter Ricketts*, 19 Αυγούστου 1964), είναι Αμερικανός πολιτικός και επιχειρηματίας, που υπηρετεί ως Γερουσιαστής των Ηνωμένων Πολιτειών για την πολιτεία της Νεμπράσκα, από τον Ιανουάριο του 2023. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως 40ος Κυβερνήτης της Νεμπράσκα, από τον Ιανουάριο του 2015 έως τον Ιανουάριο του 2023. 

Ο Ρίκετς, είναι υιός του Αμερικανού δισεκατομμυριούχου επιχειρηματία και ιδρυτή της επενδυτικής εταιρείας "TD Ameritrade", Τζο Ρίκετς. Το 2006, ο Πιτ, ήταν ο Ρεπουμπλικανός υποψήφιος για την θέση της Γερουσίας των ΗΠΑ στην Νεμπράσκα, ενάντια από τον τότε εν ενεργεία Δημοκρατικού Γερουσιαστή Μπεν Νέλσον, από τον οποίο ηττήθηκε λαμβάνοντας 36% έναντι 64% του Γερουσιαστή.

Εξελέγη στο αξίωμα του Κυβερνήτη της Νεμπράσκα, στις εκλογές του 2014, με ποσοστό 57.2% έναντι 39.2% του τότε Δημοκρατικού ανθυποψήφιού του. Επανεξελέγη το 2018, με ποσοστό 59.0% έναντι 41.0% του Δημοκρατικού ανθυποψήφιού του. 

Τον Ιανουάριο του 2023, ύστερα από την παραίτηση του Γερουσιαστή Μπεν Σας, ο Ρίκετς διορίστηκε από τον νέο Κυβερνήτη Πίλεν, ως Γερουσιαστής των Ηνωμένων Πολιτειών για την πολιτεία της Νεμπράσκα, προκειμένου να καλύψει το υπόλοιπο της θητεία του Σας. Θα πραγματοποιηθεί ειδική εκλογή το 2024.

Η προσωπική περιουσία του Ρίκετς, υπολογίζεται ότι ανέρχεται γύρω στα 70 εκατομμύρια δολάρια.

## Βιογραφία
Ο Πιτ Ρίκετς, γεννήθηκε στη Νεμπράσκα Σίτι της Νεμπράσκα, τον Αύγουστο του 1964 και μεγάλωσε στην Όμαχα.

Φοίτησε στο Λύκειο "Westside High School" στην Όμαχα, το οποίο αποφοίτησε το 1982. Σπούδασε Βιολογία στο Πανεπιστήμιο του Σικάγου, λαμβάνοντας πτυχίο (BA) το 1986. Πραγματοποίησε μεταπτυχιακές σπουδές πάνω στη Διοίκηση Επιχειρήσεων με ειδίκευση τα Χρηματοοικονομικά στο Πανεπιστήμιο του Σικάγου, και έλαβε μεταπτυχιακό δίπλωμα (MBA) το 1991.

## Παραπομπές


Κατηγορία:Γερουσιαστές των ΗΠΑ
Κατηγορία:Κυβερνήτες της Νεμπράσκα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
Κατηγορία:Απόφοιτοι του Πανεπιστημίου του Σικάγου
__ΕΥΡΕΤΗΡΙΟ__
Μάικ Ντανλίβι (πολιτικός)

Ο **Μάικλ Τζέιμς Ντανλίβι** (αγγλικά: *Michael "Mike" James Dunleavy*, 5 Μαΐου 1961), είναι Αμερικανός πολιτικός και πρώην εκπαιδευτικός, που υπηρετεί ως 12ος Κυβερνήτης της Αλάσκας από τον Δεκέμβριο του 2018. Είναι μέλος του Ρεπουμπλικανικού Κόμματος. 

Προηγουμένως, υπηρέτησε ως Μέλος της πολιτειακής Γερουσίας της Αλάσκας για την 4η και την 5η περιφέρεια, από το 2013 έως το 2018. 

Προτού ενασχοληθεί με την πολιτική, ο Ντανλίβι, ήταν εκπαιδευτικός και διευθυντής σε σχολεία στην Αλάσκα, καθώς επίσης, διατέλεσε και πρόεδρος των εκπαιδευτικών συμβούλων στην Επαρχία Ματανούσκα-Σουστίνα της Αλάσκα.

## Παραπομπές


Κατηγορία:Κυβερνήτες της Αλάσκας
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί εκπαιδευτικοί
Έρικ Χόλκομπ

Ο **Έρικ Τζόζεφ Χόλκομπ** (αγγλικά: *Eric Joseph Holcomb*, 2 Μαΐου 1968), είναι Αμερικανός πολιτικός, που υπηρετεί ως 51ος Κυβερνήτης της Ιντιάνα από τον Ιανουάριο του 2017. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως 51ος Αντικυβερνήτης της Ιντιάνα, υπό τον Κυβερνήτη και μετέπειτα 48ο Αντιπρόεδρο των ΗΠΑ, Μάικ Πενς, από το 2016 έως το 2017. Επιπλέον, έχει διατελέσει Πρόεδρος του Ρεπουμπλικανικού Κόμματος στην Ιντιάνα από το 2011 έως το 2013. 

## Παραπομπές


Κατηγορία:Κυβερνήτες της Ιντιάνα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κέβιν Στιτ

Ο **Τζον Κέβιν Στιτ** (αγγλικά: *John Kevin Stitt*, 28 Δεκεμβρίου 1972), είναι Αμερικανός πολιτικός και επιχειρηματίας, που υπηρετεί ως 28ος Κυβερνήτης της Οκλαχόμα από τον Ιανουάριο του 2019. Είναι μέλος του Ρεπουμπλικανικού Κόμματος.

Πριν ασχοληθεί με την πολιτική, ήταν πρόεδρος, διευθύνων σύμβουλος και ιδρυτής της εταιρείας "Gateway Mortgage Group".

Ο Στιτ, έχει καταγωγή από την φυλή των ιθαγενών Αμερικανών Cherokee, και είναι ο δεύτερος Κυβερνήτης στις Ηνωμένες Πολιτείες, με "ινδιανική" καταγωγή.

Ο Κυβερνήτης Στιτ, θεωρείται ότι ανήκει στην πτέρυγα των συντηρητικών Ρεπουμπλικανών.

## Παραπομπές


 
Κατηγορία:Κυβερνήτες της Οκλαχόμα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί επιχειρηματίες
Κατηγορία:Αμερικανοί πολιτικοί
Κατηγορία:Ιθαγενείς λαοί της Αμερικής
Κρις Σουνούνου

Ο **Κρίστοφερ Τόμας Σουνούνου** (αγγλικά: *Christopher "Chris" Thomas Sununu*, 5 Νοεμβρίου 1974), είναι Αμερικανός πολιτικός και μηχανικός, που υπηρέτησε ως 82ος Κυβερνήτης του Νιου Χαμσάιρ από τον Ιανουάριο του 2017 έως το 2025. Είναι μέλος του Ρεπουμπλικανικού Κόμματος. 

Προηγουμένως, ο Σουνούνου, υπηρέτησε ως Μέλος του Εκτελεστικού Συμβουλίου του Νιού Χαμσάιρ από την 3η περιφέρεια, από το 2011 έως το 2017. Επίσης, διατέλεσε και πρόεδρος και διευθύνων σύμβουλος της εταιρείας χιονοδρομικών κέντρων "Waterville Valley Resort" στο Νιου Χάμσαϊρ. 

Είναι γιός του, πρώην Κυβερνήτη του Νιου Χαμσάιρ και πρώην Επιτελάρχη του Λευκού Οίκου, Τζον Χ. Σουνούνου, και αδερφός του πρώην Γερουσιαστή των ΗΠΑ από το Νιου Χαμσάιρ, Τζον Ε. Σουνούνου. 

Ο Σουνούνου, πολιτικά, θεωρείται κοινωνικά μετριοπαθής/φιλελεύθερος και οικονομικά συντηρητικός, και ανήκει στην πτέρυγα των μετριοπαθών και ελευθεριακών Ρεπουμπλικανών. 

## Παραπομπές


 
Κατηγορία:Κυβερνήτες του Νιου Χάμσαϊρ
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί μηχανικοί
Τζον Κάρνεϊ

Ο **Τζον Τσαρλς Κάρνεϊ τζούνιορ** (αγγλικά: *John Charles Carney Jr.*, 20 Μαΐου 1956), είναι Αμερικανός πολιτικός, που υπηρετεί ως 74ος Κυβερνήτης του Ντέλαγουερ από τον Ιανουάριο του 2017 έως τις 7 Ιανουαρίου 2025. Είναι μέλος του Δημοκρατικού Κόμματος.

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την μονοεδρική περιφέρεια του Ντέλαγουερ, από το 2011 έως το 2017, ως 24ος Αντικυβερνήτης του Ντέλαγουερ από το 2001 έως το 2009, υπό την τότε Κυβερνήτη Ρουθ Άνν Μίνερ, καθώς και ως πολιτειακός Υπουργός Οικονομικών του Ντέλαγουερ από το 1997 έως το 2000, υπό τον τότε Κυβερνήτη Τομ Κάρπερ.  

Ο Κάρνεϊ, θεωρείται ότι ανήκει στην πτέρυγα των μετριοπαθών Δημοκρατικών.

Επανεξελέγη κυβερνήτης το 2020 κερδίζοντας την Ρεπουμπλικανή Τζουλιάν Μάρεϊ με ποσοστό 59,5%  των ψήφων. Ο Κάρνεϊ επικράτησε στις δημοτικές εκλογές του 2024 στο Γουίλμινγκτον και εξελέγη δήμαρχος χωρίς αντίπαλο τον Νοέμβριο.

## Παραπομπές


Κατηγορία:Κυβερνήτες του Ντέλαγουερ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Αμερικανοί πολιτικοί
__ΕΥΡΕΤΗΡΙΟ__
Ζεσούς Μπλάσκο

Ο **Ζεσούς Μπλάσκο** (**Jesús Blasco**, Βαρκελώνη, 3 Νοεμβρίου 1919 – 21 Οκτωβρίου 1995) ήταν βραβευμένος Ισπανός καλλιτέχνης, εικονογράφος και δημιουργός κόμικς. Η σταδιοδρομία του διήρκεσε επί 6 δεκαετίες, από το 1935 έως το θάνατό του. Τη δεκαετία του ’60 και ’70 εργάσθηκε κυρίως για λογαριασμό Βρετανικών εκδοτικών εταιριών. Γνωστές δημιουργίες του αποτελούν οι σειρές *Steel Claw* στο περιοδικό *Valiant* (1962 – 1973) και *Buffalo Bill*.
Τιμήθηκε με το βραβείο Yellow Kid (1982).

## Πρώτα χρόνια και καριέρα
Ο Μπλάσκο γεννήθηκε ως το μεγαλύτερο από πέντε αδέλφια, ένας εκ των οποίων υπήρξε ο επίσης σχεδιαστής Alejandro Blasco (*Billy the Kid*, *Buffalo Bill*). Δεσπόζουσα μορφή των Ισπανικών κόμικς και ο ίδιος, έκανε την εμφάνισή του στο χώρο σε ηλικία μόλις 15 ετών από το Ισπανικό περιοδικό *Mickey*. Στο έντυπο *Boliche*, εντούτοις, δημιούργησε τις πρώτες του εικονογραφημένες δουλειές και πιο συγκεκριμένα τις περιπέτειες του χαρακτήρα *Cuto*. Το 1936 πήρε μέρος στον εμφύλιο που ξέσπασε στη χώρα του και το 1940 επέστρεψε στην απασχόλησή του. Στο περιοδικό *Mis Chicas* ζωγράφισε τις σειρές *Anita Diminuta* και *Los Tres Inseparables*. Η τεχνική του υπήρξε σχεδιαστικά πολυσχιδής εκτεινόμενη σε μία ευρεία γκάμα θεμάτων που περιελάμβανε τόσο ιστορικές σειρές (*Robin Hood*, *Tallafero*, *Dick Turpin*, *Adam Eterno*, *The Indestructible Man*), όσο και αθλητικές απεικονίσεις, γουέστερν, σκοτεινές ιστορίες μυστηρίου, ενώ εργάστηκε και για περιοδικά για κορίτσια. Το 1960 συμφώνησε να συνεργαστεί με την εταιρεία *Fleetway*, το 1968 ήταν συν-δημιουργός του καρτούν *Los Guerilleros* για το Βελγικό έντυπο *Spirou* για το οποίο έφτιαξε σχέδια της σειράς *Paul Foran*, σε κείμενα του Gil.  Οι δουλειές του προκάλεσαν το ενδιαφέρον του εκδότη Πατ Μιλς με τον οποίο και συνεργάστηκε για τη δημιουργία της σειράς *Invasion 1999* στο εναρκτήριο τεύχος του περιοδικού επιστημονικής φαντασίας *2000AD* (1977). Συνεισέφερε, ακόμη, στην εικονογράφηση άλλων πολύ γνωστών σειρών, όπως *Capitan Trueno* (σε κείμενα του Victor Mora), Tex Willer κ.α. Εργάσθηκε επίσης και στη Γερμανική αγορά (περιοδικό *Tom Berry*, του οίκου *Pabel Verlag*). Στο ξεκίνημα της δεκαετίας του ‘80, μαζί με δύο από τα αδέλφια του δημιούργησαν τη σειρά κινουμένων σχεδίων *Une Bible*, σε σενάριο του Claude Moliterni.

## Παραπομπές


Κατηγορία:Ισπανοί δημιουργοί κόμικς